บาทเปิด31.14/18 บาทต่อดอลลาร์ แข็งค่า
เงินบาทเปิดตลาด 31.14/18 บาทต่อดอลลาร์ แข็งค่า ตลาดจับตาสถานการณ์โควิด-19 ระบาดระลอกสอง-กระแสเงินทุนเคลื่อนย้าย
18 มิ.ย. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.14/18 บาท/ดอลลาร์ แข็งค่าจาก เย็นวานนี้ที่ปิดตลาดที่ระดับ 31.22 บาท/ดอลลาร์
ปัจจัยที่จะมีผลต่อทิศทางของค่าเงินในวันนี้ ยังเป็นเรื่องของความกังวลว่าสถานการณ์การแพร่ระบาดของไวรัสโควิด-19 ในรอบที่สองจะกลับมาอีกครั้ง ซึ่งเริ่มเห็นได้จากบางประเทศแล้ว นอกจากนี้ คงเป็นเรื่องของ flow ที่เข้าออกในแต่ละวัน อย่างไรก็ดี ขณะนี้นักลงทุนเริ่มกลับมาถือครองสินทรัพย์ปลอดภัยอีกครั้ง
นักบริหารเงิน คาดว่า วันนี้เงินบาทจะเคลื่อนไหวในกรอบ 31.10-31.30 บาท/ดอลลาร์